Robin Hoods eventyr

***Robin Hoods eventyr*** (originaltittel: ***The Adventures of Robin Hood***) er en amerikansk eventyrfilm fra 1938, regissert av Michael Curtiz og William Keighley. Den er filmet i Technicolor. Errol Flynn har tittelrollen som den fredløse sakseren Robin Hood, og Olivia de Havilland som jomfru Marian. Filmen vant 3 Oscarpriser, blant annet beste musikk og klipping.

## Handling

Mens kong Richard Løvehjerte er på korstog, styres Nottingham av hans bror, den onde prins John, (Claude Rains). John er en av normannerne, han øker skatten og vil fange sakserne og de fredløse. Den eneste som står i veien er sakseren Robin av Locksley. En dag redder Robin Much Millersønnen (Herbert Mundin) fra å bli arrestert av Johns medhjelper Sir Guy of Gisbourne (Basil Rathbone), siden han jaktet på en av kongens hjorter. Robin og hans trofaste kamerat Will Scarlet (Patric Knowles). Much slutter seg til dem og de flykter nok en gang. Robin drar alene til borgen, og tar med seg hjorten, og blir med på måltidet. blant Johns venner og hoff er Jomfru Marian (Olivia de Havilland), som ikke liker prins John, og vil ha Richard tilbake. Robin flykter fra festen etterfulgt av Guy og Gisbourne og Johns vakter, men han klarer å rømme fra borgen.

En dag Robin og Will Scarlet går en tur i skogen, møter de på Lille John (Alan Hale, som spilte Lille John i tre forskjellige Robin Hood-filmer). Robin får John med på laget sitt. Senere får han mange flere med, blant annet Broder Tuck (Eugene Pallette), nå er de mange fredløse.

En dag normannerne er på vei i Sherwoodskogen etter å ha krevet inn skatt, har Robin og hans følgesvenner lagt seg i bakhold, de går til angrep mot normannerne og ber dem med på en fest i leiren.  På «gjestelisten» er Guy of Gisbourne, den feige sheriffen av Nottingham (Melville Cooper) og Marian. De fredløse arangerer et måltid og beslaglegger alt normannerne har med seg av penger og verdier.  Robin forteller Marian hvorfor de stjeler fra de rike og gir til de fattige, Robin sier til Gisbourne at det er takket være Marian han lar dem leve.

Når de kommer tilbake fra «festen» får sheriffen en idé; De holder en bueskytter-konkurranse, og vinner-premien er en gullpil som blir gitt av Marian. Robin Hood kommer sikkert til å delta i forkledning, den som vinner må være Robin siden han er den beste bueskytteren i Nottingham, dermed kan de fange ham. Når turneringen nesten er over kommer et skudd som ikke kan bli gjort bedre, men i det Robins pil treffer splitter den pilen i to, dermed vinner Robin hvorpå han blir tatt til fange og senere dømt til døden ved henging.

Marian advarer de fredløse, så de kan redde ham før det er for sent. Senere den kvelden sniker Robin seg opp i fiendens borg for å takke Marian. Senere blir hun tatt til fange.
kong Rikard I av England (Ian Hunter) er på vei hjem til England forkledd som en munk. På en tur til Sherwood skogen for å møte Robin, viser han sin identitet. Nå har Prins John tenkt å krone seg selv som konge, og Richard, Robin og de fredløse kommer for å stoppe kroningen og seremonien. Nå blir det en stor kamp, etterfulgt av en sverdduell mellom Guy of Gisbourne og Robin Hood. Det ender opp med at Robin dreper Gisbourne of redder Marian. Deretter vinner sakserne og Richard er tilbake som konge. Så gifter Robin og Marian seg, og går ut av borgen.

## Skuespillere

* Errol Flynn som Sir Robin of Locksley, a.k.a. Robin Hood
* Olivia de Havilland som Lady Marian Fitzwalter / jomfru Marian.
* Basil Rathbone som Guy of Gisbourne
* Claude Rains som John, Prins av England
* Patric Knowles som Will à Gamwell a.k.a. Will Scarlet.
* Eugene Pallette som broder Tuck. Håndlanger for Robin Hood.
* Alan Hale, Sr. som Lille John. Robin Hoods medhjelper.
* Herbert Mundin som Much.
* Melville Cooper som Sheriffen fra Nottingham.
* Una O'Connor som Bess.
* Ian Hunter som Rikard I av England
* Montagu Love som en biskop.
* Harry Cording som Dickon Malbete
* Ivan F. Simpson som innehaver av Kent Road Taverna
* Leonard Willey som Sir Essex. Støttespiller for prins John
* Robert Noble som Sir Ralf. Støttespiller for prins John
* Kenneth Hunter som Sir Mortimer.
* Robert Warwick som Sir Geoffrey
* Colin Kenny som Sir Baldwin.
* Lester Matthews som Sir Ivor.

## Eksterne lenker
* 
*